**LĒMUMS**

**2025. gada 24. aprīlī Nr.** **331**

**Par nekustamā īpašuma “Gaviezes muiža”, Gavieze, Gaviezes pagasts, nodošanu atsavināšanai izsolē**

Nekustamais īpašums “Gaviezes muiža”, Gavieze, Gaviezes pagasts, kadastra Nr.6456 001 0224, reģistrēts Kurzemes rajona tiesas Gaviezes pagasta zemesgrāmatas nodalījumā Nr.100000171033 uz Dienvidkurzemes novada pašvaldības vārda.

Īpašums sastāv no vienas zemes vienības ar kadastra apzīmējumu 6456 001 0455, 0,709 ha platībā. Kadastra informācijas sistēmā zemes vienībai norādīta sekojoša eksplikācija: 0,1240 ha lauksaimniecībā izmantojamā zeme, 0,2515 hazeme zem ēkām un pagalmiem, 0,0697 ha zeme zem ceļiem un 0,2638 hacitas zemes.

Uz zemes vienības ir reģistrētas pašvaldībai piederošas 2 (divas) būves ar kadastra apzīmējumu 6456 001 0224 001 (skolas ēka) un kadastra apzīmējumu 6456 001 0224 002 (šķūnis).

Skolas ēka un šķūnis netiek izmantoti.

Zemes vienība neatrodas valsts nozīmes/reģiona nozīmes kultūras pieminekļa teritorijā un neatrodas dabas lieguma teritorijā.

Saskaņā ar Grobiņas novada teritorijas plānojumu 2014.-2025.gadam, zemes vienība atrodas Publiskās apbūves (P) un Zaļumvietas (Z) teritorijā.

Saskaņā ar 10.04.2025. Dienvidkurzemes novada Būvvaldes izsniegto Izziņu Nr.B/2025/1.7/12 “Par zemes vienības plānoto (atļauto) teritorijas izmantošanu”, Publiskas apbūves teritorijā galvenie zemes izmantošanas veidi: publiska apbūve, darbnīca saskaņā ar teritorijas izmantošanas un apbūves noteikumu (turpmāk – TIAN) 17. punktu, mazais ražošanas uzņēmums saskaņā ar TIAN 36. punktu un atklāta preču vai izejvielu uzglabāšana kā palīgizmantošana. Zaļumvietu teritorijā atļautā izmantošana izriet no zaļumvietu apbūves teritorijas funkcijām: vides veidošana un aizsardzība, vides estētika, ikdienas atpūta pilsētvidē, reprezentācija, biotopu saglabāšana.

Būvvalde norāda, ka saskaņā ar Aizsargjoslu likumu zemes vienībā reģistrētie apgrūtinājumi un uz tiem attiecināmie aprobežojumi var ierobežot augstākminēto plānoto (atļauto) teritorijas izmantošanu. Ierobežojumus var radīt arī citi normatīvie akti, kuru prasības attiecināmas uz šo teritoriju un konkrēto attīstības ieceri.

Nekustamais īpašums nav nepieciešams pašvaldībai un tās iestādēm noteikto funkciju veikšanai.

Pamatojoties uz minēto un Pašvaldību likuma 10.panta pirmās daļas 16.punktu, 73.panta ceturto daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 22.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, Publiskas personas mantas atsavināšanas likuma 3.panta pirmās daļas 1.punktu un otro daļu, 4.panta pirmo daļu, 5.panta pirmo un piekto daļu, 9.panta otro daļu, un atbilstoši Finanšu komitejas 17.04.2025. sēdes atzinumam,

**Dienvidkurzemes novada pašvaldības dome** **NOLEMJ:**

1. **Nodot** atsavināšanai nekustamo īpašumu “Gaviezes muiža”, Gavieze, Gaviezes pagasts, kadastra Nr.6456 001 0224, kas sastāv no zemes vienības ar kadastra apzīmējumu 6456 001 0455, 0,709 ha platībā, skolas ēkas ar kadastra apzīmējumu 6456 001 0224 001 un šķūņa ar kadastra apzīmējumu 6456 001 0224 002, **pārdodot** mutiskā izsolē ar augšupejošu soli un iespēju norēķināties ar atlikto maksājumu.
2. **Noteikt**, ka izsoles sākumcena ir vienāda ar nosacīto cenu.
3. **Iekļaut** izsoles noteikumos nosacījumu:
	1. Ja nosolītās summas apmaksa tiek veikta vienā maksājumā, pirkuma maksas samaksas termiņš līdz 3 mēnešiem no izsoles dienas.
	2. Ja pirkums tiek veikts uz nomaksu, apmaksas termiņš ir līdz 5 (pieciem) gadiem. Pirmā iemaksa 10% no nosolītās maksājuma summas jāsamaksā 2 (divu) nedēļu laikā no izsoles dienas. Atlikusī pirkuma summa 90% tiek sadalīta saskaņā ar nomaksas grafiku. Pircējs par atlikto maksājumu maksā 6% gadā no vēl nesamaksātās pirkuma maksas daļas un par līgumā noteikto maksājumu termiņa kavējumiem – nokavējuma procentus 0,1% apmērā no kavētās maksājuma summas par katru kavējuma dienu. Tikai pēc pilnas pirkuma maksas samaksas tiek sagatavots nostiprinājuma lūgums par īpašuma tiesību nostiprināšanu zemesgrāmatā uz pircēja vārda.
4. **Noteikt** Dienvidkurzemes novada pašvaldības Īpašuma atsavināšanas un izsoļu komisiju organizēt atsavināšanas procesu (izsoli), atbilstoši normatīvajos aktos noteiktajai kārtībai.
5. Dienvidkurzemes novada pašvaldības Īpašuma atsavināšanas un izsoļu komisijas priekšsēdētājs atbild par lēmuma izpildi.

Domes priekšsēdētāja vietnieks

tautsaimniecības jautājumos (paraksts\*) Aivars Galeckis

Lēmums nosūtāms:

1. Centrālās pārvaldes Sabiedrisko attiecību un mārketinga daļai – publiskošanai;
2. Finanšu un grāmatvedības daļai Dainim Zvirbulim
3. Īpašuma atsavināšanas un izsoļu komisijai
4. Gaviezes pagasta Nekustamā īpašuma speciālistei
5. Gaviezes un Grobiņas pagastu apvienības pārvaldes vadītājam